Jelaskan Kerjané Asam Retinoat dari Asem rétinowat dalam bahasa jawa

Kulit duwé reseptor kanggo asem rétinowat kang karan retinoic acid receptor (RAR) kang manggoné ing jero sèl (intraseluler). Yèn asem retinot nggandheng reseptoré, mangka bakal nggaktifaké transkripsi gèn kang bakal menstimulus replikasi lan diferensasi sèl, mligi ya iku sèl-sèl keratin (sèl-sèl tanduk) panyusun kulit paling jaba (epidermis). Iki bakal nyebapaké èfèk kurangé keriput lan ndandani sèl-sèl kulit kang rusak, kaya ta amarga kena panasé sengéngé.

Mekanismené minangka obat jerawat durung dingertèni sekabèhan nanging Diane Thiboutot saka Pennsylvania State University College of Medicine, sajeroning penelitiene ngandaraké yèn asem retinot iki nge-up regulasi kanggo pambéntuké protéin NGAL, kang peran sajeroning prosès matiné (apoptosis) kalenjar sebasea, ya iku klanjer kang ngasilaké lenga ing kulit, kang racaké ana gayutané karo thukulé jerawat. Kanti matiné sèl klanjer sebasea iki, mangka produksi lenga kulit bakal nyusut lan bakal ngilangi utawa ngurangi thukulé jerawat..

Asem rétinowat uga kerep dilebokaké sajeroning bahan sabun amarga dipercayani duwé èfèk mutihaké. Èfèk asem rétinowat iki ora langsung ngléwati penghambatan pigmen melanin kaya pira-pira pemuteh liyané, nanging miurt Yoshimura, dikira amarga ana peningkatan proliferasi sèl-sèl keratin ln percepatan turnover epidermis (lapisan kulet paling jaba), saéngga mènèhi èfèk madangaké kulit.